open-index/open-wikipedia-markdown huggingface dataset:
Vērģupe

**Vērģupe** (arī **Vērģupis**) ir Iecavas labā krasta pieteka Bauskas novadā. Sākas kā novadgrāvis meža masīvā netālu no Dzelzāmura medību pils. Tek dienvidrietumu—rietumu virzienā, upes gultne visā garumā, izņemot 0,4 km garu posmu lejtecē, regulēta. Upes baseina augšdaļa atrodas Upmales paugurlīdzenumā, lejasdaļa — Zemgales līdzenumā. Ietek Iecavā iepretī Raņķiem. Upi šķērso Jelgavas—Krustpils dzelzceļš un autoceļš A7. Vidustecē tās krastos izvietojusies Iecavas putnufabrika.

## Atsauces
Ints Ķuzis

**Ints Ķuzis** (dzimis  Tukumā, miris ) bija Latvijas Iekšlietu ministrijas darbinieks, bijušais Valsts policijas priekšnieks, policijas ģenerālis, jurists un politiķis.

## Dzīvesgājums
Dzimis 1962. gadā Tukumā. Mācījās Kandavas internātskolā, vidējo izglītību ieguva Jelgavā. 

1982. gadā sāka strādāt Tukuma milicijas nodaļā, 1991. gadā absolvēja PSRS Iekšlietu ministrijas Minskas augstākās milicijas skolu. 1996. gadā Ķuzi iecēla par Tukuma policijas priekšnieku. No 1999. gadā viņš strādāja Rīgā, kur 2003. gadā ieņēma Rīgas policijas pārvaldes priekšnieka amatu, vēlāk kļuva par Rīgas reģiona pārvaldes Kriminālpolicijas priekšnieku. 2005. gada maijā Ķuzi paaugstināja par policijas pulkvedi. 

No 2005. līdz 2006. gadam viņš studēja Latvijas Policijas akadēmijas tiesību zinātņu maģistra studiju programmā. No 2009. gada bija Valsts policijas Rīgas reģiona pārvaldes priekšnieks. 2009. gada decembrī viņu paaugstināja par policijas ģenerāli, 2011. gadā iecēla Valsts policijas priekšnieka amatā.

 Ints Ķuzis paziņoja par lēmumu atstāt dienestu Valsts policijā un 10. februārī beidza pildīt Valsts policijas priekšnieka pienākumus.
 tika paziņots, ka Ints Ķuzis kandidēs Rīgas domes ārkārtas vēlēšanās partiju apvienības "Jaunā Vienotība" sarakstā. 14. septembrī iestājies partijā Vienotība.

Miris  pēc ilgas slimošanas ar aizkuņģa dziedzera vēzi.

## Apbalvojumi
2011. gada 20. oktobrī apbalvots ar 1. šķiras 70px Viestura ordeni.

## Atsauces

## Ārējās saites
* Valsts policijas priekšnieks
* Tu izdari kaut ko šodien!, intervija ar Intu Ķuzi
Rietavas pašvaldība

**Rietavas pašvaldība** () ir viena no Lietuvas pašvaldībām. Atrodas Telšu apriņķī, vēsturiskajā Žemaitijas novadā. Tā robežojas ar Pluņģes rajona, Telšu rajona, Šilales rajona un Klaipēdas rajona pašvaldībām. Pašvaldība izveidota 1999. gada administratīvajā reformā, nodalot daļu no Pluņģes rajona.

## Seņūnijas

## Ārējās saites
1283. gads

**1283. gads** () bija parastais gads, kas pēc Jūlija kalendārā sākās piektdienā.

## Notikumi

* sākta celt Valmieras Svētā Sīmaņa baznīca
* Tērvetes Svētajā kalnā krustneši uzceļ koka pili
* par Bohēmijas karali kļūst Vāclavs II Pšemisls
* kristījas jātvingu valdnieks Skomants
* Viljandi iegūst pilsētas tiesības

## Dzimuši
* 9. aprīlis - Norvēģijas jaunava Margarēte (*Margaret, Maid of Norway*), Skotijas karaliene (mirusi 1280.)

## Miruši

* 16. decembris - Hākons IV (*Hákon Hákonarson*), Norvēģijas karalis (dzimis 1204.)
* iespējams Saadi, persiešu dzejnieks (dzimis 1184.)
Putrupe

**Putrupe**  ir Jāņupes labā krasta pieteka Bauskas un Olaines novados. Sākas kā novadgrāvis ziemeļos no Dzimtmisas. Tek rietumu—dienvidrietumu virzienā, upes gultne visā garumā regulēta. Ietek Jāņupē pie Klāviem. Upi šķērso autoceļš A7. Lielākā apdzīvotā vieta krastos ir Ziemeļi.

## Atsauces
Orkneju salas

**Orkneju salas** (, ) ir Apvienotajai Karalistei piederošs salu arhipelāgs Atlantijas okeāna ziemeļaustrumu daļā.

Arhipelāgā ietilpst 70 salas, no kurām apdzīvotas ir 20. Kopējā salu platība ir aptuveni 990 km², no kuriem 523 km² aizņem arhipelāga lielākā sala — Meinlenda. Iedzīvotāju skaits tiek lēsts ap 22 tūkstošiem cilvēku. Lielākā pilsēta ir Kērkvola, kas reizē ir arī salu arhipelāga administratīvais centrs.

Reljefs lielākoties ir paugurains, augstākais punkts — 447 metri vjl. Ģeoloģiski salas primāri ir veidotas no devona smilšakmeņa. Ainavā dominē virsāji, pļavas, kā arī daudzie ezeri. Attīstīta zvejniecība un aitkopība.

Orkneju salas ir apdzīvotas jau vairāk kā 8 tūkstošus gadu. Kā pirmās salas iemītnieces tiek minētas mezolīta un neolīta laikmeta ciltis, kuras vēlāk nomainīja pikti.

Vikingu laikos 9. gadsimtā salās ieradās vikingi, ap 875. gadu salas pakļāva Norvēģija un pakāpeniski uzsāka salu kolonizāciju. 1283. gadā Orkneju salās mira Norvēģijas karalis Hākons IV Vecais. 1472. gadā Norvēģija Orkneju un Šetlendas nodeva Skotijai, jo nebija izmaksājusi norunāto pūra naudu.

## Atsauces

## Ārējās saites
Anagramma

**Anagramma** (, *ana* — ‘augšā, atpakaļ’ + , *grámma* — ‘burts’) ir vārdu spēle, kurā vienā vai vairākos vārdos mainot burtu izkārtojumu, iegūst citus vārdus, kuru nozīme būtiski atšķiras, piemēram, vārdā "sports" mainot burtu izkārtojumu var iegūt vārdu "strops". 

Piemēri:
"sula" "alus", 
"palma" "lampa". 

Anagrammas tehniku kopš seniem laikiem izmantoja rakstnieki un mākslinieki, lai veidotu savus pseidonīmus. Piemēram:
* Salvadors Dalī: *Salvador Dali — Avida Dollars* (angl. vārdu spēle, kas nozīmē 'naudaskārs')
* Boriss Viāns: *Boris Vian — Brisavion* vai *Bison Ravi* (fr. saliktenis no "briser" un "avions" — 'tas kurš satriec lidmašīnas' jeb 'sajūsmināts bizons')
* Pols Verlēns: *Paul Verlaine — Pauvre Lélian* (fr. nabaga Leliāns)
* Žans Pols Belmondo: *Jean-Paul Belmondo — Une jambe d'Apollon* (fr. 'Apolona kāja' — iesauka norāda uz aktiera radniecību ar Apolonu, humors).

Palindroms ir anagrammas veids, kas saglabā vārda vai frāzes burtu secību tā, ka to var vienādi lasīt abos virzienos (piemēram, "aka").

## Atsauces
Čadas futbola izlase

**Čadas futbola izlase** ir futbola komanda, kas pārstāv Čadu starptautiskās sacensībās. Komanda ne reizi nav kvalificējusies ne FIFA Pasaules kausam, ne Āfrikas Nāciju kausam.

## Pasaules čempionātos
* 1930—1998 — *Nepiedalījās*
* 2002—2010 — *Nekvalificējās*
* 2014 — *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 — *Nekvalificējās*
* 2022 — *Nekvalificējās*
* 2026 — *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957—1990 — *Nepiedalījās*
* 1992 — *Nekvalificējās*
* 1994 — *Izstājās kvalifikācijā*
* 1996—1998 — *Nepiedalījās*
* 2000 — *Nekvalificējās*
* 2002 — *Nepiedalījās*
* 2004—2008 — *Nekvalificējās*
* 2010 — *Diskvalifikācija kvalifikācijā*
* 2012—2015 — *Nekvalificējās*
* 2017 — *Izstājās kvalifikācijā*
Ingus Pētersons

**Ingus Pētersons** (dzimis  Gulbenē) ir latviešu operdziedātājs, tenors. No 1979. līdz 1983. gadam darbojies popmūzikā.

## Biogrāfija
Ingus Pētersons dzimis 1959. gadā Gulbenē sporta pedagoga un politiķa Aleksandra Pētersona un ārstes Līvijas Pētersones ģimenē. Piecu gadu vecumā ģimene pārcēlusies uz Saulkrastiem.  

Mācījies Saulkrastu vidusskolā, mūzikas pamatus apguvis Zvejniekciema mūzikas skolā un Cēsu Alfrēda Kalniņa mūzikas vidusskolā. Pabeidzis Jāzepa Mediņa mūzikas vidusskolu Rīgā.

Jau vidusskolā Ingus Pētersons sāka dziedāt Valmieras estrādes ansamblī, kura sastāvā kādā konkursā viņu ievēroja Raimonds Pauls. Sekoja uzaicinājums dziedāt Radio un televīzijas vieglās estrādes mūzikas orķestrī, kurā darbojoties Pētersons kļuva par populāru estrādes dziedātāju. Laika posmā no 1979. līdz 1982. gadam Pētersons ierakstījis vairākas populāras dziesmas sadarbībā ar R. Paulu, Uldi Stabulnieku, Ivaru Vīgneru un citiem komponistiem. Populārākās dziesmas "Mikrofona" aptaujā: "Nenes zvaigznes istabā" (1979, 5. vieta), "Par nesatikšanos" (1980, 5. vieta), "Ar mīlestības pinekļiem" (1981, 5. vieta), "Nav mīla jāmeklē" (1982, 10. vieta), "Akas" (1982, 15. vieta).

Vēl mācoties Valsts konservatorijā, Pētersons pameta estrādi un pilnībā pievērsās operas žanram. Kā operdziedātājs uzstājies Londonas, Stokholmas, Oslo, Prāgas, Ķīles, Grācas, Vupertāles un citos operteātros.

## Personīgā dzīve
Laulībā ar flautisti Ditu Krenbergu dzimusi meita Marta Līna.

## Diskogrāfija
* *Dziesmu izlase 1979—1982* (2005)
* *Zelta dziesmas šodien* (2005)
* *Emīls Dārziņš un Volfgangs Dārziņš — Satikšanās* (ar Ziemeļlatvijas kameransambli, 2008) 

## Ārējās saites
* Kad es biju laimīgs. Intervija ar Ingu Pētersonu, intervija diena.lv
* Ingus Pētersons: Es dzīvoju katrai dienai, intervija la.lv
316. mikroautobusu maršruts (Rīga)

thumbnail|300px|216. maršruta mikroautobuss Prūšu ielā
**316. minibusu maršruts** bija Rīgas sabiedriskā transporta mikroautobusu maršruts, kas kursē no Centra līdz Ķengaragam. Bijušais 216. maršruta mikroautobuss. No  kļuva par 316. mikroautobusu maršrutu, kurā nedarbojās Rīgas domes piešķirtās atlaides.

Maršruts tika slēgts 2022. gada 9. septembrī, kad paziņoja par "Rīgas Mikroautobusu Satiksmes" maksātnespējas procesa uzsākšanu.

## Maršruts
Centrs - Ķengarags kursēja pa šādām ielām - Baznīcas, Brīvības, Brīvības bulvāris, Raiņa bulvāris, Gogoļa, Sadovņikova, Ludzas, Lauvas, Valērijas Seiles, Lubānas, Salaspils, Rušonu, Prūšu, Ikšķiles, Lokomotīves, Višķu.

Ķengarags - Centrs kursēja pa šādām ielām - Višķu, Lokomotīves, Ikšķiles, Prūšu, Rušonu, Salaspils, Lubānas, Valērijas Seiles, Lauvas, Kalna, Lazdonas,  Sadovņikova, Gogoļa, Marijas, Merķeļa, Tērbatas,  Baznīcas.

## Pieturvietas
316. mikroautobusu maršrutā pavisam kopā bija 50 pieturas. Virzienā **[[Ķengarags]]** — **Baznīcas iela** bija 24 pieturas, bet virzienā **Baznīcas iela** — **[[Ķengarags]]** bija 26 pieturas.

## Skatīt arī
* Rīga
* Autobusu satiksme Rīgā
* Trolejbusu satiksme Rīgā
* Tramvaju satiksme Rīgā
* Sabiedriskais transports Rīgā
* Rīgas satiksme
* Rīgas metropolitēns

## Atsauces
Igors Mirnovs

**Igors Mirnovs** (; dzimis 1984. gada 15. septembrī) ir krievu hokejists, uzbrucējs. Pašlaik (2017) Mirnovs spēlē Kontinentālās hokeja līgas kluba Maskavas "Spartak" sastāvā.

## Spēlētāja karjera
Profesionālā spēlētāja karjeru Mirnovs uzsāka 2001.—02. gada sezonā, kad aizvadīja četras spēles Krievijas Superlīgas kluba Maskavas "Dinamo" sastāvā. Jau nākamajā sezonā uzbrucējs kluba sastāvā bija nostiprinājies. 2004.—05. gada sezonā Mirnovs kopā ar "Dinamo" izcīnīja Krievijas čempiona titulu. 2006.—07. gada sezonā Mirnovs bija komandas rezultatīvākais spēlētājs.

"Dinamo" uzbrucējs spēlēja līdz pat 2007.—08. gada sezonas vidum, kad pārcēlās uz Magņitogorskas "Metallurg" rindām, tajā aizvadot arī 2008.—09. gada sezonu. 2009.—10. gada sezonā Mirnovs spēlēja uzreiz trīs KHL klubos - Mitišču "Atlant", Balašihas "HK MVD" un Novosibirskas "Sibirj".

"Sibir" sastāvā uzbrucējs aizvadīja arī visu 2010.—11. gada sezonu, to noslēdzot līgas rezultatīvāko spēlētāju divdesmitniekā, taču 2011. gada vasarā hokejists pievienojās Ufas "Salavat Julajev" rindām. Trīs gadus vēlāk Mirnovs pārcēlās uz Kazaņas "Ak Bars".

## Ārējās saites
Gulbenes paugurvalnis

**Gulbenes paugurvalnis** ir gala morēnu pauguraine, kas šķērso Vidzemes austrumu daļu Gulbenes un Madonas novadā. Paugurvalnis veido Gaujas un Daugavas (Pededzes) baseinu ūdensšķirtni un sasaista Alūksnes augstieni ar Vidzemes augstieni.

Austrumos no tā stiepjas Austrumlatvijas zemiene, bet rietumos Vidusgaujas ieplaka.

## Zemes virsa
Gulbenes paugurvalnis turpinās uz dienvidrietumiem no Alūksnes augstienes Zeltiņu pacēluma un to veido nekārtīgi izvietotas pauguru grupas un pacēlumi, kas dienviddaļā virknējas grēdās. Lielākā pauguru grupa stiepjas apmēram 20 km garumā gar Liedes upi, veidodama Liedeskalnus. Gulbenes paugurvaļņa pamatnes platums ir 5—10 km, bet augstums 20—170 m virs jūras līmeņa. Augstākais punkts valnī ir Kārtenes pilskalns — 178 m virs jūras līmeņa, bet vairāku pauguru virsotnes sasniedz 150—170 m augstumu.

## Ģeoloģiskā izcelsme
Gulbenes paugurvalnis ir radies pēdējā Ledus laikmeta beigu cēlienā, kad pirms vairāk kā 14 000 gadiem divu ledāja mēļu ledus masas saskares zonā radās morēnu valnis. Vēlāk Latvijas ziemeļu daļu vēl klāja ledājs, bet tagadējā Austrumlatvijas zemienē izveidojās ledus ezers.

## Arheoloģija
Uz paugurvaļņa ir samērā auglīga mālzeme, tādēļ tas piemērots zemkopībai un bijis apdzīvots jau aizvēsturiskajos laikos. Par to liecina daudzi pilskalni, kas bijuši apdzīvoti jau kopš agrā dzelzs laikmeta.
Pa tā virsu gājis senais tirdzniecības un kara ceļš no Kokneses uz Pleskavu.
Līdztekus Gulbenes paugurvalnim stiepjas robeža starp latviešu valodas vidus dialektu un augšzemnieku dialektu.

## Piezīmes un atsauces
Kosmos-2468

***Kosmos-2468*** (*Космос-2468*) ir Krievijas militārais sakaru pavadonis. Tas orbītā palaists 2010. gada septembrī.
Domājams, pavadonis ir no *[[Strela-3M]]* (*Rodnik*) sērijas. 

*Kosmos-2468* tika palaists  03:30 UTC ar nesējraķeti *[[Rokot-KM]]* no Pļeseckas kosmodroma. 
Kopā ar to palaisti sakaru pavadoņi *[[Gonec-M № 12]]* un *[[Kosmos-2467]]*.

Zināms, ka viens no militārajiem pavadoņiem *Kosmos-2467* un *Kosmos-2468* ir *[[Strela-3]]* sērijas pavadonis, bet otrs — Strela-3M, lai gan skaidri nav zināms, kurš ir kurš. *Strela-3M* civilā versija ir *[[Gonec-M]]*, kuras viens kosmiskais aparāts *Gonec-M № 12* arī startēja kopā ar militārajiem pavadoņiem. Neatkarīgi novērotāji, analizējot radiosignālus, secinājuši, ka divi pavadoņi raida vienā frekvencē, bet *Kosmos-2467* — citā. Tātad tas varētu būt *Strela-3*, bet 'Kosmos-2468* tad būtu *Strela-3M''. 

## Atsauces

## Ārējās saites
* Strela-3M (Rodnik, 14F132) Gunter Dirk Krebs
Ivars Žvīgurs

**Ivars Žvīgurs** (dzimis  Rīgā, miris ) bija latviešu basketbolists, spēlējis uzbrucēja pozīcijā.

## Biogrāfija
Izglītību ieguvis Rīgas 11. vidusskolā, Latvijas Universitātes Juridiskajā fakultātē.

Viņa dēls Ivars Rihards Žvīgurs arī ir basketbolists.

Basketbolu sācis spēlēt Rīgas 2. sporta skolā. 1967. gadā sācis karjeru Rīgas VEF, to pārstāvēja līdz 1973. gada, pēc tam uz dažām sezonām pārgāja uz Rīgas ASK, savukārt 1977. gadā atgriezās VEF sastāvā, kur spēlēja līdz 1984. gadam. 1975. gadā kļuvis par Latvijas čempionu.

107 spēles aizvadījis Latvijas PSR basketbola izlases sastāvā. Izcīnījis 3. vietu 1983. gada PSRS Tautu spartakiādē (vēl startējis 1971. (9. vieta), 1975. (6. vieta) un 1979. (6. vieta) gada spartakiādēs). Četrus gadus pārstāvējis PSRS izlasi (1970—1972; 1979). 1970. gadā PSRS U-19 izlases sastāvā tika svinēta uzvara Eiropas U-19 čempionātā.

1992. gada Latvijas Basketbola līgas spēlē, pārstāvot komandu "Nākotne", tika diskvalificēts uz mūžu no Latvijas basketbola par tiesneša FIBA nozīmītes noraušanu.

## Atsauces

## Ārējās saites
Jāņupe (upe)

**Jāņupe** (lejtecē — **Jaunā Jāņupe**)  ir Smakupes labā krasta pieteka Bauskas un Olaines novados. Sākas kā novadgrāvis mežainā apvidū ziemeļaustrumos no Iecavas dzelzceļa stacijas. Tek galvenokārt rietumu virzienā pa Viduslatvijas zemieni, augštece — Baldones-Vecumnieku līdzenumā. Upes gultne visā garumā regulēta. Ietek Smakupē dienvidos no Jāņupes vasarnīcu ciema. Ap 1930. gadu izrakta pašreizējā Jāņupes notece uz Smakupi. Pirms tam upes gultne bijusi neizteikta un sazarota. Viens no lejteces atzariem ir ap 5 km garā Vecā Jāņupe, kas novadīta Baložu kanālā. Lielākā pieteka — Putrupe (11 km gara, labā). Upi šķērso autoceļš A7. Lielākās apdzīvotās vietas krastos ir Dimzukalns un Jāņupe.

## Atsauces
Biobio

**Biobio** () ir otra garākā upe Čīlē. Upe iztek no Galjetves ezera Andos un plūst 380 km pa Čīles teritoriju līdz ietek Arauko līcī, Klusajā okeānā. Upes platums pie ietekas sasniedz vienu kilometru. Tās lielākās pietekas ir Maljeko un Laha. Upes krastos atrodas Konsepsjona, otra lielākā Čīles aglomerācija.

## Ārējās saites
Adulienas iela

**Adulienas iela** ir iela Rīgā, Zemgales priekšpilsētā, Atgāzenē un Torņakalnā. Iela sākas krustojumā ar Robežu ielu, iziet zem Kārļa Ulmaņa gatves pārvada pār Rīgas—Jelgavas dzelzceļa līniju un beidzas pie Dzelzceļa ielas. Kopējais ielas garums ir tikai 222 metri, tā klāta ar grants segumu. Ielā ir tikai savrupmāju apbūve.

Iela nosaukta Adulienas — ciema Gulbenes novada Jaungulbenes pagastā — vārdā.

## Vēsture
Adulienas iela pirmo reizi Rīgas adrešu grāmatās parādījās 1902. gadā ar nosaukumu **Adlienas iela**. Savu nosaukumu Adulienas iela oficiāli ieguva 1923. gadā.

## Ielu savienojumi
Adulienas iela ir savienota ar šādām ielām:
* Robežu iela
* Dzelzceļa iela

## Skatīt arī
* Torņakalns
* Atgāzene

## Atsauces
Magnuss VI Likumdevējs

**Magnuss Hākonsons** (sennorvēģu: *Magnús Hákonarson*, saukts arī **Magnuss Likumdevējs** (*Magnús lagabœtir*); dzimis 1238. gada 1. maijā, miris 1280. gada 9. maijā) bija Norvēģijas karalis no 1263. līdz 1280. gadam. Viņa lielākais sasniegums bija Norvēģijas likumu modernizācija un nacionāliskošana, kas arī deva viņam savu epitetu, "Likumdevējs". Viņš bija pirmais Norvēģijas monarhs, kurš savā vārdā izmantoja kārtas skaitli, lai gan viņš uzskatīja sevi par Magnusu IV, nevis Magnusu VI, kā tiek skaitīts mūsdienās.

## Ārējās saites
Smakupe

**Smakupe** (lejtecē — **Podzīte**)  ir Iecavas labā krasta pieteka Bauskas un Jelgavas novados. Sākas kā novadgrāvis mežā ziemeļaustrumos no Iecavas dzelzceļa stacijas. Augštecē tek ziemeļrietumu virzienā, pēc lielākās pietekas Jāņupes uzņemšanas pagriežas dienvidrietumu virzienā. Augšteces baseins atrodas Zemgales līdzenumā, lejteces — Tīreļu līdzenumā. Upes gultne visā garumā regulēta. Ietek Iecavā uz austrumiem no Garozas stacijas. Lielākās pietekas ir Jāņupe un Baložu kanāls. Upi šķērso autoceļš A7 un lejtecē Jelgavas—Krustpils dzelzceļš.

## Atsauces
Kosmos-2452

**Kosmos-2452** (*Космос-2452*) ir Krievijas militārais sakaru pavadonis. Tas orbītā palaists 2009. gada jūlijā.
Pavadonis ir no Strela-3M (*Rodnik*) sērijas.

*Kosmos-2452* tika palaists  01:26 UTC ar nesējraķeti Rokot-KM no Pļeseckas kosmodroma.
Kopā ar to palaisti sakaru pavadoņi Kosmos-2451 un Kosmos-2453.

## Atsauces

## Ārējās saites
* Strela-3M (Rodnik, 14F132) Gunter Dirk Krebs
Jukatanas pussala

**Jukatanas pussala** () ir pussala Centrālamerikā, ziemeļos no tās atrodas Meksikas līcis, ziemeļaustrumos — Jukatanas šaurums, austrumos — Karību jūra. Dienvidrietumos no tās atrodas Tevantepekas zemesšaurums, kas ģeogrāfiski šķir Centrālameriku no Ziemeļamerikas.

Pussalā atrodas Meksikas štati Jukatana, Kampeče un Kintana Roo, Belizas ziemeļdaļa un Gvatemalas Petena departaments.

## Atsauces

## Ārējās saites
Salcomp

***Salcomp Oyj*** ir Somijā reģistrēts uzņēmums, kura galvenā produkcija ir lādētāji mobilajiem telefoniem un citām elektroniskajām ierīcēm. Tā galvenais birojs atrodas Salo. Rūpnīca sāka darbu 1974. gadā *[[Salora (Somijas uzņēmums)|Salora]]* sastāvā, vēlāk bija *[[Nokia]]* īpašumā. Kopš 1999. gada tas pastāvīgs uzņēmums, un kopš 2019. gada pieder Ķīnas uzņēmumam *Lingyi iTech*.

Uzņēmums piedāvā lādētājus un barošanas blokus mobilajiem telefoniem, viedtālruņiem, planšetdatoriem, klēpjdatoriem, vārtejām, maršrutētājiem, televizora pierīcēm, gaismekļiem un citām elektroniskām ierīcēm ar jaudu no 2 W līdz 100 W. Produkcija iedalīta četrās grupās: standarta lādētāji, ātrie lādētāji un *[[Universal Serial Bus|USB]]* barošanas avoti, bezvadu lādētāji, lietu interneta produkti.

*Salcomp* ražošana izvietota Ķīnā, Brazīlijā un Indijā; Somijā atrodas administrācija un izstrādes centra daļa.

## Vēsture
1973. gadā televizoru ražotājs *[[Salora (Somijas uzņēmums)|Salora]]* Ūsikaupunki izveidoja meitas uzņēmumu *Salcomp Oy* televizoru detaļu ražošanai, kas sāka produkcijas izlaišanu 1974. gadā.
1975. gadā Kemijervi tika atklāta televīzijas uztvērēju ražotne.

1982. gadā *Salcomp* sāka barošanas bloku ražošanu. 1980. gados *[[Nokia]]* ieguva mātes uzņēmumu *Salora*, un līdz ar to *Salcomp* pārgāja *Nokia* īpašumā. Tas ražoja lādētājus mobilajiem telefoniem.
1988. gadā tika izlaists pasaulē pirmais ātrais impulsu lādētājs mobilajiem telefoniem.

1995. gadā tika pieņemts lēmums turpmāk ražot tikai lādētājus mobilajiem telefoniem. 1998. gadā pēc līguma tika sākta ražošana Ķīnā.
1999. gadā *Nokia* pārdeva *Salcomp* Skandināvijas privātā kapitāla fondam *[[EQT Holdings|EQT Scandinavia II]]*.
Turpmāk uzņēmums pievērsās arī lādētājiem citu ražotāju mobilajiem telefoniem.

2002. gadā Ķīnā tika atklāta ražotne.
2004. gadā Kemijervi tika pārtraukta ražošana.
2002. gadā Brazīlijā tika atklāta rūpnīca.
2006. gadā *Salcomp* akcijas sāka kotēt biržā *[[Nasdaq Helsinki|OMX Helsinki]]*.
2007. gadā Indijā tika atklāta ražotne.

2011. gada septembrī *Salcomp* lielākais akciju turētājs Zviedrijas investīciju uzņēmums *[[Nordstjernan|Nordstjernan AB]]* ieguva vairāk nekā 90 % kapitāla daļu, un *Salcomp* izstājās no *NASDAQ OMX Helsinki* biržas. Vēlāk *Nordstjernan* pilnībā ieguva uzņēmumu.
2012. gadā tika pieņemta jauna stratēģija attīstīt bezvadu lādētājus un barošanas blokus gaismas diožu gaismekļiem.
2013. gadā *Salcomp* 45 % kapitāldaļu iegādājās Zviedrijas pensiju fonds *Sjätte AP-fonden* (*AP6*).

2019. gada 4. jūnijā tika paziņots, ka Ķīnas uzņēmums *Lingyi iTech (Guangdong) Co., Ltd* pirks *Salcomp* visas kapitāldaļas no *Nordstjernan* un *AP6*. Vēlāk 2019. gadā darījums tika pabeigts. 2019. gada novembrī *Salcomp* Indijas pilsētā Čennai iegādājās bijušo *[[Nokia]]* rūpnīcu, kas kopš 2014. gada bija slēgta.

## Atsauces

## Ārējās saites
* Salcomp vietne
Latvijas Jauno zemnieku klubs

**„Latvijas Jauno zemnieku klubs”** (JZK) ir biedrība kas ir 1991. gada 4. aprīlī dibināta brīvprātīga jauniešu nevalstiska organizācija, kurā apvienojas jaunie lauksaimnieki, viņu ģimenes locekļi, lauku jaunatne un interesenti no 16 gadu vecuma, kuriem rūp lauku reģionu attīstība.

## Mērķi

Veicināt uzņēmējdarbības un  lauksaimniecības nozaru attīstību, aizstāvēt un pārstāvēt Latvijas jauno zemnieku intereses, gūt zināšanas profesionālās un neformālās izglītības jomā, veidot motivētu un pašapzinīgu jauno paaudzi, veicināt informācijas apriti jauniešu vidū, popularizēt aktīvu un veselīgu dzīvesveidu, veicināt jauniešu iniciatīvu un līdzdalību lēmumu pieņemšanā.

## Organizācijas struktūra

Organizācijas augstākā pārvaldes institūcija ir kopsapulce jeb Kongress, kas pulcējas ne retāk, kā reizi gadā. Kopsapulces starplaikos pārvaldi veic valde sešu cilvēku sastāvā. No valdes vidus tiek ievēlēts valdes priekšsēdētājs un priekšsēdētāja vietnieks. Lēmējvara ir nošķirta no izpildvaras. Organizācijas ikdienas darbību un valdes lēmumu izpildi nodrošina valdes ievēlēts izpilddirektors. Organizācijas virzošais spēks ir organizācijas vadības komanda un brīvprātīgie organizācijas aktīvisti. 

## Aktivitātes
* Jauniešu saliedēšanās semināri;
* Ugunskura vakari biedru saimniecībās;
* Pieredzes apmaiņas braucieni uz dažādu Latvijas reģionu saimniecībām un uzņēmumiem;
* Dalība lauksaimniecības politikas veidošanās un jauno lauksaimnieku interešu pārstāvēšana;
* Eiropas līmeņa semināru, konferenču un apmācību apmeklēšana;
JZK ir pilntiesīgi biedri šādās organizācjās:
* CEJA (Eiropas jauno lauksaimnieku padome)
* Rural Youth Europe,
* Lauksaimnieku organizāciju sadarbības padome (LOSP)
* Latvijas pilsoniskā alianse, 
* Zemnieku saeima, 
* LTRK (Latvijas Tirdzniecības un rūpniecības kamera) 

## Ārējās saites
* Latvijas Jauno zemnieku klubs
* https://www.facebook.com/LatvijasJaunoZemniekuklubs/
Blīdene

**Blīdene** (agrāk arī **Blīdiene**, **Lielblīdiene**) ir ciems Saldus novada Blīdenes pagastā, pagasta centrs. Izvietojusies Blīdenes upes krastos pie autoceļa A9  no novada centra Saldus,  no tuvākās pilsētas Brocēniem un  no Rīgas.

Apdzīvotā vieta izveidojusies pie bijušās Lielblīdenes muižas *(Groß-Blieden)* centra un pagasta valdes. Izaugusi padomju gados kā kolhoza «Padomju Latvija» (vēlāk — padomju saimniecības «Blīdene») ciemats. Blīdenē atrodas pagasta pārvalde, pamatskola, bērnudārzs, kultūras nams, bibliotēka, ģimenes ārsta prakse, vairāki veikali. Lielblīdienes muižas apbūve ir vietējas nozīmes kultūrvēstures piemineklis.

## Atsauces
Blīdene (nozīmju atdalīšana)

**Blīdene** var būt:
* Blīdene — apdzīvota vieta Blīdenes pagastā
* Blīdene — stacija dzelzceļa līnijā Jelgava—Liepāja
* Blīdene — upe, Bērzes pieteka
Dārzkopība

[thumbnail|235px|Sakopts dārzs [Sanfrancisko]]
**Dārzkopība** jeb **dārzniecība** ir lauksaimniecības nozare, dažādu dārza produktu — augļu, ogu, dārzeņu, krāšņumaugu — ražošana, kā arī augļu koku, ogulāju, dārzeņu un krāšņumaugu stādāmā materiāla audzēšana. Pie dārzkopības daļēji pieskaita arī parku un apstādījumu ierīkošanu. Cilvēkus, kas ar dārzkopību nodarbojas profesionāli vai sava vaļasprieka dēļ, sauc par **dārzniekiem**.
 
Dārzkopības nozares ir augļkopība, dārzeņkopība, daiļdārzniecība.

## Atsauces
Driādes

**Driādes** (*Dryas*) ir rožu dzimtas ģints. Kopā ar četrām citām ģintīm driādes apvienotas driāžu apakšdzimtā (*Dryadoideae*). Driādes nosaukums ņemts no sengrieķu mitoloģiskās mežu nimfas vārda, kas, savukārt, grieķiski (δρῦς) nozīmē koks vai ozols. Kārlis Linnejs ģinti nosauca tā, jo astoņvainaglapu driādes lapas nedaudz līdzinās parasto ozolu lapām. Tā kā driādes ir aukstumu mīloši augi un ledus laikmetā bija plaši izplatītas, tad ledus laikmeta beigu posmu nosauca pēc driādes latīniskā nosaukuma par driasu.

## Apraksts
Driādes ir mūžzaļi, ložņājoši, stipri saplacināti, zemi klājoši krūmāji. Stumbru augšējās daļas ir klātas ar atmirušu apakšējo lapu kātiņiem. Lapas attīstās uz stumbru galiem. Tās augšpuse ir gluda un spīdīga, bet apakšpuse balti samtaina, biezi klāta ar punktveida dziedzerīšiem. Ziedkāti ir taisni; parasti katrs balsta vienu ziedu. Ziedi samērā lieli, parasti balti (retāk dzelteni), ar astoņām līdz desmit kauslapām un ziedlapām. Hipantijs ieliekts, parasti ar dziedzerīšiem. Ārējā kausiņa nav. Ziedlapiņas garākas par kauslapām. Ziedgultne izliekta ar daudzām putekšņlapām un auglenīcām. Drīksna ir vienkārša. Auglis ir iegarena sēkliņa ar dūnveida lidspārniņu. Sēklaizmetnis ir viens.

## Izplatība
Driādes ir izplatītas Ziemeļu puslodes aukstajos reģionos - arktiskajos un subarktiskajos apgabalos, kā arī mērenās zonas augstkalnu apgabalos (Alpos, Karpatos, Kaukāzā u.c.). Driādes vietām tiek audzētas kā dekoratīvi augi. Latvijas teritorijā driādes bija izplatītas ledus laikmeta beigu posmā. Ar driāžu izzušanu Latvijas teritorijā iezīmējas pleistocena un holocēna robeža.

## Sistemātika
Driādu ģintī tiek izdalītas no 3 līdz 6 sugām, kā arī viena hibrīdsuga. Tipveida suga ir astoņvainaglapu driāde (*Dryas octopetala* L.).

*ģints: **Driādes (''Dryas'')**
:*suga:  *Dryas caucasica* Juz.
:*suga:  *Dryas incisa* Juz.
:*suga:  *Dryas integrifolia* Vahl.
:*suga:  *Dryas octopetala* L.
:*suga:  *Dryas oxyodonta* Juz.
:*suga:  *Dryas punctata* Juz.
Bināra operācija

**Bināra operācija** matemātikā ir operācija, kurā ir iesaistīti divi kopas elementi, un kuras rezultāts arī ir kopas elements. Piemēram, skaitļu vai vektoru saskaitīšana, matricu reizināšana, kopu apvienošana, simetriju kombinēšana grupās, divu funkciju kompozīcija.

Atšķirībā no bināras operācijas, unārā operācijā ir iesaistīts tikai viens elements (unārās operācijas piemērs ir negācija, t.i., aritmētiskās zīmes maiņa).

## Pieraksts
Bez vispārpieņemtajiem operāciju simboliem, kuri pēc būtības ir bināri (\overset{+, \cdot, \cup}{}), par universālo un abstrahējošu bināras operācijas simbolu izmanto \overset{\circ}{}, kuru dažreiz attēlo arī kā \overset{*}{} vai \overset{\bullet}{}. Piemēram, ja elementi  un  ir simetriju grupas elementi, tad šo divu simetriju kompozīciju apzīmē \overset{b \circ a}{}.
Kosmos-2451

***Kosmos-2451*** (*Космос-2451*) ir Krievijas *[[Strela-3]]* sērijas militārais sakaru pavadonis. Tas orbītā palaists 2009. gada jūlijā.

*Kosmos-2451* tika palaists  01:26 UTC ar nesējraķeti *[[Rokot-KM]]* no Pļeseckas kosmodroma.
Kopā ar to palaisti sakaru pavadoņi *[[Kosmos-2452]]* un *[[Kosmos-2453]]*.

## Atsauces

## Ārējās saites
* Strela-3 (17F13) Gunter Dirk Krebs
Team Picnic PostNL

[Komandas auto [2023. gada Tour de France|thumb]]
Komanda 2005. gadā|thumb

***Team Picnic PostNL*** (UCI komandas kods: **TPP**) ir profesionāla Vācijas šosejas riteņbraukšanas komanda. Sponsoru līgumu dēļ komandas nosaukums iepriekš bijis *Skil-Shimano*, *Argos-Shimano*, *Giant-Shimano*, *Giant-Alpecin*, *Team Sunweb*, *Team DSM*, *DSM—Firmenich*, komandas vadītājs ir Ivans Spekenbrinks.

## Vēsture
Komanda ir pastāvējusi kopš 2005. gada. 2006. gadā par komandas galveno sponsoru kļuva *[[Skil]]*, kas iepriekš no 1984. līdz. 1985. gadam sponsorēja Francijas riteņbraukšanas komandu *[[Skil-Sem]]*. Pateicoties agresīvai stratēģijai 2008. un 2009. gada Parīze—Nica sacensībās, komandai piešķīra ielūgumu uz 2009. gada Tour de France, kas bija komandas pirmā dalība Lielajās tūrēs.

2012. gada sezonas sākumā komandas nosaukums bija *Project 1T4i*, bet pirms 2012. gada Flandrijas tūres 1. aprīlī tā kļuva par *Argos-Shimano*, kad sponsorēšanas līgumu uz trijiem gadiem parakstīja *[[Argos Oil|Argos North Sea Group]]*, Nīderlandes naftas kompānija.

2012. gadā kopā ar trijām Francijā reģistrētām komandām **', **' un ** komanda saņēma savu otro ielūgumu uz *[[2012. gada Tour de France|Tour de France]]*. Vēlāk komanda piedalījās arī *[[2012. gada Vuelta a España|Vuelta a España]]*.

2012. gada decembrī tika paziņots, ka komanda ir saņēmusi 2013. gada sezonas *[[UCI World Tour]]* licenci.

2014. gada septembrī Vācijas šampūnu ražotājs *Alpecin* paziņoja, ka 2015. gada sezonā kļūs par vienu no galvenajiem komanda sponsoriem kopā ar *Giant*. 2014. gada decembrī *Sunweb* (Nīderlandes starptautisko tūru operators) paziņoja par divu gadu sponsorēšanas līguma noslēgšanu.

2016. gada 23. janvārī seši komandas dalībnieki (Džons Degenkolbs, Varēns Bargijs, Makss Valšeids, Čeds Heiga, Fredriks Ludvigsons un Ramons Sinkeldams) treniņnometnē cieta negadījumā, kad viņus notrieca auto, kas iebrauca pretējā braukšanas joslā. Visi braucēji bija stabilā kondīcijā. 2016. gada Tour de France pirmajā atpūtas dienā komanda paziņoja, ka par nākamās sezonas nosaukuma sponsoru kļūs uzņēmums *Sunweb*.

COVID-19 pandēmijas ietekmē ceļojumu nozares uzņēmums Sunweb cieta zaudējumus un pārtrauca komandas sponsorēšanu, tomēr 2020. gada nogalē par komandas ģenerālsponsoru kļuva viens no esošajiem sponsoriem, DSM.

## 2025. gada sezona

### Komandas sastāvs

### Uzvaras

## Atsauces

## Ārējās saites

*
Žans Antelms Brijā-Savarēns

thumb|200px|Žans Antelms Brijā-Savarēns

**Žans Antelms Brijā-Savarēns** (; dzimis 1755. gada 1. aprīlī, miris 1826. gada 2. februārī) bija franču jurists un politiķis, kurš guva slavu ar darbu "Garšas fizioloģija jeb Meditācijas par transcendento gastronomiju", kuru joprojām uzskata par galveno teorētisko pamatu franču virtuvei un virtuves filozofijai. Brijā-Savarēns bija pārliecināts, ka "jauna ēdiena atklāšana cilvēces laimei kalpo vairāk nekā jaunas zvaigznes atklāšana" un tieši no viņa ieteikuma "pasaki man, ko tu ēd, un es pateikšu, kas tu esi" vācu fizolofs Ludvigs Feierbahs atvasināja savu slaveno saukli "cilvēks ir tas, ko viņš ēd".

## Citāti

* Visums pastāv, tikai pateicoties dzīvībai, un viss, kas dzīvo, barojas.
* Lopi ganās; cilvēks ēd; tikai atjautīgs cilvēks prot ēst.
* Nāciju liktenis ir atkarīgs no tā, kā tās barojas.
* Pasaki man, ko tu ēd, un es pateikšu, kas tu esi.
* Radītājs, likdams cilvēkam ēst, lai dzīvotu, aicina viņu uz to ar apetīti un atlīdzina viņam ar baudu.

## Izdevums latviešu valodā
2012. gada decembrī Brijā-Savarēna darbu "Garšas fizioloģija" Gitas Grīnbergas tulkojumā latviešu valodā izdeva žurnāls "Rīgas Laiks".

## Atsauces

## Ārējās saites
Dziesma (konkurss)

**"Dziesma"** bija Starptautiskā Eirovīzijas dziesmu konkursa Latvijas nacionālā atlase. Tā notika divus gadus: 2013. un 2014. gadā. Konkursa uzvarētājs, ko nosaka profesionālās žūrijas un Latvijas Televīzijas skatītāju balsojumā, piedalās Eirovīzijas konkursa finālā. "Dziesma" ir aizvietojusi "Eirodziesmu", kas bija Latvijas nacionālā atlase Eirovīzijai no 2000. līdz 2012. gadam. 2015. gadā to nomainīja "Supernova".

## Uzvarētāji
* 2013: *[[PeR]]* — *[[Here We Go]]*
* 2014: *[[Aarzemnieki]]* — *[[Cake To Bake]]*

## Dziesmas vēsture

## Skatīt arī
* Eirovīzijas dziesmu konkurss
* Latvija Eirovīzijas dziesmu konkursā

## Ārējās saites
* Latvijas Eirovīzijas oficiālā mājas lapa
* Eirovīzijas oficiālā mājas lapa
Būtnāri

**Būtnāri** (agrāk arī **Butnāri**, **Bērzi**, **Kurzeme**) ir ciems Saldus novada Zirņu pagastā pie Butnāru strauta. Izvietojies pagasta austrumdaļā autoceļu A9 un P105 krustojumā   no pagasta centra Zirņiem,  no novada centra Saldus un  no Rīgas. 

Bērzu apdzīvotā vieta izveidojusies padomju gados pie bijušās Butnāru skolas un nespējnieku patversmes kā kolhoza «Kurzeme» ciemats. Būtnāros atradās Kurzemītes pamatskola (1988-2012), ir bibliotēka, medpunkts.

## Atsauces
Džibutijas futbola izlase

**Džibutijas futbola izlase** (līdz 1977. gadam - **Franču Somālilendas futbola izlase**) ir futbola komanda, kas pārstāv Džibutiju starptautiskās sacensībās. Tā ir viena no vājākajām Āfrikas un pasaules futbola izlasēm un ne reizi nav kvalificējusies ne FIFA Pasaules kausam, ne Āfrikas Nāciju kausam.

## Pasaules čempionātos
* 1930-1998 - *Nepiedalījās*
* 2002 - *Nekvalificējās*
* 2006 - *Nepiedalījās*
* 2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *Nekvalificējās*
* 2022 - *Nekvalificējās*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957-1998 - *Nepiedalījās*
* 2000-2002 - *Nekvalificējās*
* 2004 - *Izstājās*
* 2006 - *Nepiedalījās*
* 2008 - *Izstājās*
* 2010 - *Nekvalificējās*
* 2012-2015 - *Nepiedalījās*
* 2017 - *Nekvalificējās*
* 2021 - *Nekvalificējās*
Indonēzijas karogs

**Indonēzijas karogs** () ir viens no Indonēzijas nacionālajiem simboliem.  karogs tika apstiprināts par Indonēzijas nacionālo simbolu. Sarkanā krāsa simbolizē drosmi, bet baltā — tīrību.

## Karogā izmantotās krāsas
Sarkanās krāsas RGB kods ir 210, 16, 52, bet baltās krāsas kods ir 255, 255, 255.

## Līdzīgie karogi
12. armijas kareivju deputātu padomes izpildkomiteja

**Ziemeļu frontes 12. armijas kareivju deputātu padomes izpildkomiteja**, saīsināti, **Iskosols** (*Исполнительный комитет Совета солдатских депутатов 12-й армии Северного фронта (Искосол)*) bija Krievijas Impērijas 12. armijas kareivju deputātu padomes izpildinstitūcija Pirmā pasaules kara un Krievijas pilsoņu kara laikā no 1917. gada marta līdz 1918. gada martam, kas pamatā darbojās Latvijas teritorijā.

## Vēsture
Neilgi pēc Februāra revolūcijas 12. armijas kareivju deputātu padomes kongresā Rīgā 1917. gada 9. (22.) martā ievēlēja savu izpildinstitūciju, kurai uzdeva risināt kareivju pašpārvaldes jautājumus un pārstāvēt viņu viedokli pie 12. armijas vadības. Par priekšsēdi kļuva poručiks Georgijs Kučins-Oranskis, par sekretāru — Jānis Ozols. Iskosola locekļi pārsvarā bija meņševiki un eseri. 1917. gada maijā Iskosols apvienojās ar 12. armijas virsnieku deputātu padomes izpildkomiteju **Iskomofu**. Līdz Oktobra revolūcijai Iskosols bija lojāls Krievijas Pagaidu valdībai.

1917. gada 11. (24.) jūlijā pēc Latvijas Sociāldemokrātijas, kuru vadīja boļševiki, ierosmes tika izveidots 12. armijas Kreisais bloks, kas nostājās opozīcijā meņševiku un eseru pārvaldītajam Iskosolam. Augustā Kreisajā blokā ietilpa 28 pulki: 10 sibīriešu strēlnieku, 9 krievu kājnieku un 9 latviešu strēlnieku, kas bija vairāk nekā trešdaļa 12. armijas pulku. Kreisais bloks beidza savu darbību pēc Oktobra revolūcijas, kad 12. armijas ārkārtējais kongress Petrogradā 1917. gada 15. (28.) novembrī pieņēma bloka rezolūciju un pārvēlēja Iskosolu, kurā vairākums locekļu piederēja blokam.

1917. gada 28. oktobrī 12. armijas kareivju un virsnieku kongresā Cēsīs padome sašķēlās jautājumā par atbalstu Pagaidu valdībai vai Ļeņina valdībai, ar minimālu pārsvaru atbalstot Pagaidu valdības gāšanu. 14. un 15. novembrī notika 12. armijas ārkārtas kongress, kurā vairākumu ar 405 pret 143 balsīm ieguva lielinieki, kas atbalstīja Iskolata politiku Latvijā. Par jauno izpildkomitejas priekšsēdētāju ievēlēja Semjonu Nahimsonu.

Izpildkomiteja beidza pastāvēt pēc 1918. gada marta Brestļitovskas miera līguma nosacījumiem sakarā ar Krievijas bruņoto spēku demobilizāciju.

## Skatīt arī

* Iskolastrels

## Literatūra
* Greitjāne R., Vidzemes bezzemnieku padomju darbība, 1917.g. marts - 1918.g. februāris. - Zinātne: Rīga, 1986.
* Drīzulis A., Lielais oktobris Latvijā. - Zinātne: Rīga, 1987.
* Iskolata republika: sociālistiskā valstiskuma veidošanās Latvijā. / sast. Pēteris Bondarevs - Avots: Rīga, 1988., 

## Ārējās saites
* Padomju tiesības Latvijas teritorijā pirmskara laikā, to raksturojums.
* Ezergailis, Andrew. The Latvian Impact on the Bolshevik Revolution: The First Phase: September 1917 to April 1918, East European Monographs no. 144. Boulder: East European Monographs, 1983  (angliski)
* Значение слова "Искосол" в Большой Советской Энциклопедии (krieviski)
* Искосол. // Словари и энциклопедии на Академике. (krieviski)
* Рижская оборонительная операция. (krieviski)

## Atsauces
Aisteres iela (Rīga)

**Aisteres iela** ir iela Rīgā, Kurzemes rajonā, Dzirciema apkaimē. Iela sākas no Durbes ielas un izbeidzas saimnieciskas apbūves zonā. Ar Aisteres ielu turpinošām brauktuvēm tā ir savienota ar Ūdens ielu. Kopējais ielas garums ir 350 metri, tā klāta ar asfalta segumu. Ielā ir saimnieciska un darījuma ēku apbūve.

Aisteres iela ir izveidota 2010. gadā ar Rīgas domes lēmumu vienlaikus ar citām šī rajona jaunajām ielām: Durbes ielu un Nameja krastmalu.

Iela nosaukta Aisteres — ciema Dienvidkurzemes novada Tadaiķu pagastā — vārdā.

## Ielu savienojumi
Aisteres iela ir savienota ar šādām ielām:
* Durbes iela (T veida krustojums)
* Ūdens iela

## Skatīt arī
* Dzirciems

## Atsauces
Viktors Lorencs

**Viktors Lorencs** (dzimis 1927. gada 30. jūlijā Rīgā, miris 1992. gada 26. janvārī Rīgā, apglabāts Rīgas Meža kapos) bija latviešu kino scenārists un aktieris.

## Biogrāfija
Dzimis Latvijas valsts un politiskā darbinieka Klāva Lorenca (1885 - 1975) un skolotājas Olgas Aleksandrīnes (dzimušas Šmits) Lorences (1886 - 1951) ģimenē. Māsa - izglītības darbiniece Silvija (dz. Lorence) Medne (1924).

Otrā pasaules kara laikā, 1944. gadā, 17 gadu vecumā mobilizēts fašistiskās Vācijas armijā. Pēc tam bijis filtrācijas nometnē Krievijā, Komsomoļskā pie Amūras.

Atgriezies Latvijā, beidzis Rīgas 1. vidusskolu (1947). Literārais līdzstrādnieks laikrakstā "Pionieris" (no 1948), "Darba Balss" (no 1953), bijis prokuratūras izmeklētājs (1950 - 1951). Studējis Latvijas Valsts universitātes Juridiskajā fakultātē (1947 - 1951), izslēgts pēc tēva aresta. Rīgas Kinostudijas kinožurnālu teksta autors (1952 - 1953).

Studējis Kinematogrāfijas institūtā Maskavā (1954 - 1961). Beidzis institūtu kā pirmais profesionālais latviešu kinoscenārists.

1957. gadā viņš sarakstīja scenāriju ar nosaukumu "Dzimtene, piedod", kas arī tika publicēts almanahā "Jauno daiļrade" Maskavā. Rīgas Kinostudijā pie scenārija jau sāka strādāt režisors Varis Krūmiņš, bet partijas centrālkomiteja lika darbu pie filmas pārtraukt. Tikai 1964. gadā, kad Arvīds Pelše paziņoja, ka par Latvijas vēsturi jāuztaisa spēcīgs darbs, Lorencs pierunāja kinostudiju filmēt viņa scenāriju, kas kļuva par filmu "Akmens un šķembas".

Rīgas Kinostudijas Scenāriju redakcijas kolēģijas loceklis (1962 - 1987). Rakstījis scenārijus kinožurnāliem, dokumentālajām un mākslas filmām, bijis mākslas filmu redaktors. Filmējies Rīgas Kinostudijas un padomju filmās. Latvijas PSR Nopelniem bagātais skatuves mākslinieks (1987). Viens no Rīgas Kinostudijas Latvijas Tautas frontes organizācijas vadītājiem (kopā ar Rolandu Kalniņu)

Precējies trīsreiz.
No pirmajām laulībām - meita Jana.
Pēdējā sieva - Tamāra Lorence, divi dēli - Svens un Askolds.

## Filmogrāfija
### Scenārija autors
* 1966 - Akmens un šķembas
* 1968 - Ārprāts ("Tallinfilm")
* 1972 - Ceplis
* 1972 - Egle rudzu laukā
* 1973 - Dāvana vientuļai sievietei (līdzautors)
* 1976 - Nāve zem buras
* 1983 - Šāviens mežā
* 1987 - Ja mēs visu to pārcietīsim
* 1989 - Zītaru dzimta

### Lomās
* 1965 — "Tobago" maina kursu - *epizodē*
* 1974 — Sarkanā vijole ("Tallinfilm") - *Eduards Sirmuss*
* 1976 — Šīs bīstamās balkona durvis - *Viktors Pumpurs*
* 1978 — Rallijs - *epizodē*
* 1981 — Tiesības uz šāvienu (M. Gorkija kinostudija) - *Šefs*
* 1985 — Ej un skaties ("Mosfiļm"/"Belarusjfiļm") - *vācu armijas majors*

## Atsauces un piezīmes

## Ārējās saites

* Kino muzejs
* Kino - teatr. ru
Holidejs

**Holidejs** var būt:

* Džonijs Holidejs (*Johnny Hallyday*, 1943–2017), franču rokmūziķis;
* Džrū Holidejs (*Jrue Randall Holiday*, 1990), amerikāņu basketbolists.

## Skatīt arī
* Holideja
Artjoms Aņisimovs

**Artjoms Aņisimovs** (; dzimis 1988. gada 24. maijā) ir krievu hokejists, centra uzbrucējs. Pašlaik (2021) pārstāv Nacionālās hokeja līgas klubu Otavas "Senators".

## Spēlētāja karjera
Profesionāļa karjeru Aņisimovs uzsāka 2005.—06. gada sezonā, kad debitēja Krievijas Superlīgas kluba Jaroslavļas "Lokomotiv" sastāvā. Nākamo sezonu Aņisimovs komandas rindās aizvadīja teju pilnībā, taču 2007. gada vasarā izlēma karjeru turpināt Ziemeļamerikā.

2007.—08. gada sezonu hokejists aizvadīja AHL vienībā Hartfordas "Wolf Pack", taču 2008.—09. gada sezonā aizvadīja arī savu debiju NHL klubā Ņujorkas "Rangers". 2009.—10. gada sezonā hokejists "Rangers" sastāvā jau bija nostiprinājies, nākamajos gados būdams viens no komandas vadošajiem uzbrucējiem.

Pēc 2011.—12. gada sezonas noslēguma Aņisimovs tika aizmainīts uz Kolumbusas "Blue Jackets" vienību. 2012.—2013. gada NHL sezonas lokauta laikā spēlēja KHL vienībā Jaroslavļas "Lokomotiv". "Blue Jackets" Aņisimovs spēlēja līdz pat 2015. gada vasarai, kad noslēdza piecu gadu līgumu ar Čikāgas "Blackhawks". 2019. gada vasarā tika aizmainīts uz Otavas "Senators".

Krievijas hokeja izlases sastāvā kļuvis par 2014. gada Pasaules čempionu, spēlējis arī 2010. gada Pasaules čempionātā, tajā kopā ar izlasi izcīnot sudraba medaļas.

## Ārējās saites
Hartfordas "Wolf Pack"

**Hartfordas "Wolf Pack"** (; īslaicīgi pazīstama kā **Konektikutas "Whale"**) ir hokeja komanda, kas ir bāzēta Hārtfordā, ASV, un spēlē Amerikas hokeja līgā. Komanda dibināta 1926. gadā, 2000. gadā tā vienīgo reizi savas pastāvēšanas vēsturē izcīnīja Kaldera kausu. "Wolf Pack" komanda ir NHL komandas Ņujorkas Rangers fārmklubs  un viena no trim profesionālajām hokeja komandām Konektikutā.

2010. gada oktobrī par godu agrākajam NHL klubam Hārtfordas "Whalers" komanda ieguva savu pašreizējo nosaukumu.

2001.—02. gada sezonā vairākas spēles "Wolf Pack" sastāvā aizvadīja Pēteris Skudra, taču no 2002. līdz 2004. gadam divas sezonas kluba sastāvā aizvadīja arī Juris Štāls.

## Ārējās saites
* Komandas oficiālā mājaslapa
* Eliteprospects.com komandas lapa
Krasti

**Krasti** var būt:
* Krasti — apdzīvota vieta Demenes pagastā
* Krasti — apdzīvota vieta Mazzalves pagastā
* Krasti — apdzīvota vieta Vestienas pagastā

## Skatīt arī
* Krasts
* Piekraste
Kinorinhi

**Kinorinhi (''Kinorhyncha'')** (no  — kustinu,  — purnu) ir jūras bezmugurkaulnieku tips no *[[Scalidophora]]* grupas. Šos dzīvniekus raksturo hidrostatisks skelets, ar adatainu hitīnu klāts ķermenis, kā arī gredzenveida un diagonālajie muskuļi ķermeņa sieniņā. Kinorinhi ir sīka izmēra organismi, kas dzīvo jūras dūņainajos nogulumos. Pasaulē zināmas ap 130 sugas. Kinorinhi ir ļoti maz pētīta grupa un, domājams, filoģenētiski tuvāki ir loriciferiem.

## Morfoloģija
Kinorinhu ķermenis ir bilaterāli simetrisks un sastāv no vairāk kā diviem šūnu slāņiem. Tas sadalīts audos un orgānos. Epidermis daļēji sincitiāls, veido valnīšus. Gremošanas sistēma caurejoša. Ķermeņa priekšējā galā ir muskuļota rīkle ar izbīdītu mutes konusu, kas ietver sevī mutes dobumu. Rīkle šķērsgriezumā ir trīsstūrveida (šāda īpašība ir raksturīga daudziem pseidocelomiskajiem tārpiem). Ķermenis no ārpuses sadalīts 13-14 segmentos (zonitos). Ķermeņa dobumu veido pseidoceloms. Kinorinhiem ir protonefrīdiju tipa izvadorgānu sistēma. Atšķirībā no citiem *Scalidophora* grupas pārstāvjiem, kinorinhu protonefrīdiji nav atkarīgi no dzimumsistēmas. Nervu sistēma sastāv no pierīkles nervu gredzena un ventrālā stobra, uz kura atkarībā no ķermeņa segmentācijas izvietotas gangliozās šūnu grupas.

## Sistemātika
* tips: **Kinorinhi (Kinorhyncha)**
:* kārta: *[[Cyclorhagida]]*
::* apakškārta: *Cyclorhagae*
:::* dzimta: *[[Echinoderidae]]*
:::* dzimta: *[[Zelinkaderidae]]*
:::* dzimta: *[[Centroderidae]]*
:::* dzimta: *[[Dracoderidae]]*
::* apakškārta: *Conchorhagae*
:::* dzimta: *[[Semnoderidae]]*
::* apakškārta: *Cryptorhagae*
:::* dzimta: *[[Cateriidae]]*
:* kārta: *[[Homalorhagida]]*
::* apakškārta: *Homalorhagae*
:::* dzimta: *[[Pycnophyidae]]*
:::* dzimta: *[[Neocentrophyidae]]*
Kenets Farīds

**Kenets Bernards Farīds Lūiss** (; dzimis ) ir amerikāņu basketbolists, spēlē spēka uzbrucēja pozīcijā. Pašlaik (2014) pārstāv NBA klubu Denveras "Nuggets".

Spēlējis NCAA, kur pārstāvēja Morhedas štata universitātes basketbola komandu "Eagles". 2011. gada NBA draftā Farīdu Denveras "Nuggets" izraudzījās pirmajā kārtā ar kopējo 22. kārtas numuru. Debijas sezonā viņš tika iekļauts līgas simboliskajā debitantu pirmajā izlasē.

## Statistika

### NBA
#### Regulārā sezona

|-
| style="text-align:left;"| 
| style="text-align:left;"| "Nuggets"
| 46 || 39 || 22,5 || 58,6 || 0 || 66,5 || 7,7 || 0,8 || 0,7 || **1** || 10,2
|-
| style="text-align:left;"| 
| style="text-align:left;"| "Nuggets"
| **80** || **80** || **28,1** || 55,2 || 0 || 61,3 || **9,2** || 1 || **1** || **1** || 11,5
|-
| style="text-align:left;"| 
| style="text-align:left;"| "Nuggets"
| **80** || 77 || 27,2 || 54,5 || 0 || 65,0 || 8,6 || **1,2** || 0,9 || 0,9 || **13,7**
|-
| style="text-align:left;"| 
| style="text-align:left;"| "Nuggets"
| 75 || 71 || 27,8 || 50,7 || 12,5 || 69,1 || 8,9 || **1,2** || 0,8 || 0,8 || 12,6
|-
| style="text-align:left;"| 
| style="text-align:left;"| "Nuggets"
| 67 || 64 || 25,3 || 55,8 || **50,0** || 61,3 || 8,7 || **1,2** || 0,5 || 0,9 || 12,5
|-
| style="text-align:left;"| 
| style="text-align:left;"| "Nuggets"
| 61 || 34 || 21,2 || 54,9 || 0 || 69,3 || 7,5 || 0,9 || 0,7 || 0,7 || 9,6
|-
| style="text-align:left;"| 
| style="text-align:left;"| "Nuggets"
| 32 || 7 || 14,4 || 51,4 || 0 || **70,6** || 4,8 || 0,6 || 0,4 || 0,4 || 5,9
|-
| style="text-align:left;"| 
| style="text-align:left;"| "Nets"
| 12 || 0 || 9,8 || **59,5** || 20,0 || 64,9 || 3,7 || 0,2 || 0,2 || 0,3 || 5,1
|-
| style="text-align:left;"| 
| style="text-align:left;"| "Rockets"
| 25 || 13 || 24,4 || 58,7 || 35,0 || 65,1 || 8,2 || 0,7 || 0,6 || 0,8 || 12,9
|- class="sortbottom"
| style="text-align:center;" colspan="2"| Karjera
| 478 || 385 || 24,5 || 54,6 || 22,2 || 65,4 || 8,1 || 1 || 0,7 || 0,8 || 11,4
|}

#### Izslēgšanas spēles

|-
| style="text-align:left;"| 2012
| style="text-align:left;"| "Nuggets"
| **7** || **7** || 27,4 || 53,3 || 0 || 75,0 || **10,0** || **0,6** || 0,7 || **1,1** || **10,4**
|-
| style="text-align:left;"| 2013
| style="text-align:left;"| "Nuggets"
| 5 || 4 || **29,0** || 62,5 || 0 || 73,3 || 8,4 || 0,2 || **1** || 0,2 || 10,2
|-
| style="text-align:left;"| 2019
| style="text-align:left;"| "Rockets"
| 6 || 0 || 9,3 || **69,2** || **100** || **83,3** || 3,5 || 0,3 || 0,3 || 0 || 4
|- class="sortbottom"
| style="text-align:center;" colspan="2"| Karjera
| 18 || 11 || 21,8 || 58,1 || 100 || 75,8 || 7,4 || 0,4 || 0,7 || 0,5 || 8,2
|}

## Ārējās saites

* Morhedas štata "Eagles" profils
Aksels Rouzs

**Aksels Rouzs** (dzimis 1962. gada 6. februārī) ir rokgrupas Guns N' Roses vokālists un līderis. Aksels Rouzs kopā ar savu grupu ir izdevis sešus albumus. Aksels Rouzs kopā ar Guns N' Roses ir devies "Chinese Democracy" pasaules turnejā, kura ir nosaukta par godu viņu jaunākajam albumam "Chinese Democracy". Aksels Rouzs vairākkārt atzīts par labāko smagā roka vokālistu pasaulē.

## Karjera
Aksels Rouzs kļuva slavens pēc pirmā *[[Guns N' Roses]]* albuma 1987. gadā. 1988. gadā Aksels sniedza ar *Guns N' Roses* leģendāro koncertu "Live in the ritz", izdeva otro albumu un ieguva neskaitāmas balvas. 1991. gadā sekoja nākamie divi albumi, kuri kļuva populāri. 1991. gadā grupa uzstājās festivālā *Rock in Rio*. 1992. gadā *Guns N' Roses* dodas milzīgā pasaules turnejā kopā ar grupu *[[Metallica]]*. 1993. gadā grupa izdod *cover* albumu. No 1987. līdz 1993. gadam grupa saņēma simtiem apbalvojumu un guva lielu atzinību. Šajā laika posmā Aksels bija ļoti atraktīvs uz skatuves un miljardiem cilvēku mīlēja Aksela šovu. 2016. gadā aizstāja Braianu Džonsonu grupas AC/DC koncerttūrē *Rock or Bust*.